**คู่มือสำหรับประชาชน : การประทับตราอนุญาตให้ขนขึ้นบกในใบอนุญาตการนำเข้าซึ่งอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน (N)**

แก้ไขล่าสุด 06/2566

**หน่วยงานที่ให้บริการ :** กรมศุลกากรกระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต

หลักเกณฑ์

การนำเข้าซึ่งอาวุธปืน เครื่องกระสุนปืน จะต้องขออนุญาตนำเข้าตามพระราชบัญญัติ อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ.2490 โดยจะต้องนำหนังสือจากนายทะเบียนอาวุธปืน ถึงอธิบดีกรมศุลกากร พร้อมใบอนุญาตให้สั่งหรือนำเข้าจากหน่วยงานที่เกี่ยวข้องมายื่นต่อหน่วยงานศุลกากร ณ ท่าที่นำเข้า  
  
วิธีการ

1. ผู้โดยสารที่นำอาวุธปืนและเครื่องกระสุนปืนนำติดตัวเข้ามาพร้อมกับตน ให้มอบอาวุธปืนและเครื่องกระสุนปืนไว้ในอารักขาของศุลกากร โดยพนักงานศุลกากรจะออกใบรับอาวุธปืนแบบ 3 ท่อน (แบบที่ 95) ท่อนหนึ่งให้ผู้นำของเข้ายึดถือไว้เป็นหลักฐาน

2. ผู้นำของเข้านำเอกสารใบอนุญาตให้สั่งหรือนำเข้าอาวุธปืน เครื่องกระสุนปืนและเอกสารอื่นๆ ที่เกี่ยวข้องมาปฏิบัติพิธีการว่าด้วยการนำอาวุธปืนและเครื่องกระสุนปืนเข้ามาในราชอาณาจักรยื่นต่อหน่วยงานศุลกากร ณ ท่าที่นำเข้า พร้อมทั้งชำระค่าภาษีอากร และค่าธรรมเนียมอื่นๆ โดยผู้นำเข้าต้องส่งข้อมูลใบขนสินค้า  
ขาเข้าสู่ระบบคอมพิวเตอร์ของกรมศุลกากร

3. เจ้าหน้าที่ตรวจสอบเอกสาร ใบอนุญาต และเอกสารอื่นๆที่เกี่ยวข้องเพื่อพิจารณาอนุญาตให้ขนขึ้นบก 4. เจ้าหน้าที่ประทับตราและลงนามอนุญาตให้ขนขึ้นบกในใบอนุญาตให้สั่งหรือนำเข้า (สลักหลัง) และตรวจปล่อยอาวุธปืนออกไปจากเขตอารักขาศุลกากร  
  
เงื่อนไข

1. ผู้นำเข้าอาวุธปืนและเครื่องกระสุนปืน ต้องผ่านการลงทะเบียนผู้ผ่านพิธีการศุลกากร และ/หรือมอบอำนาจให้ผู้อื่นกระทำแทนตามที่ปรากฏในระบบทะเบียนผู้ผ่านพิธีการศุลกากร

2. ใบอนุญาตสั่งของทุกฉบับมีอายุใช้ได้ 1 ปี นับแต่วันที่ลงใบอนุญาตนั้น เมื่อผู้รับอนุญาตได้สั่งของไปตามใบอนุญาตภายในอายุใบอนุญาต แม้ของที่สั่งจะถูกส่งเข้ามาหลังจากนั้นนานเท่าใด ก็อนุญาตให้รับของตามใบอนุญาตนั้น

3. ต้องยื่นขออนุญาตขนขึ้นบก ณ ท่าที่จะนำของเข้า

4. ของดังต่อไปนี้ได้รับยกเว้นไม่ต้องยื่นขออนุญาตขนขึ้นบก

4.1 อาวุธปืน เครื่องกระสุน ของราชการทหารและตำรวจ

4.2 อาวุธปืน และเครื่องกระสุนปืนประจำเรือเดินทะเล รถไฟและอากาศยานตามปกติ ซึ่งได้แสดงให้เจ้าหน้าที่ศุลกากรตรวจตามกฎหมายแล้ว

5. ถ้าผู้นำเข้าซึ่งอาวุธปืนหรือเครื่องกระสุนปืนมิได้ยื่นคำขอรับใบอนุญาตภายในกำหนดเก้าสิบวันนับแต่วันส่งมอบ หรือในกรณีที่นายทะเบียนท้องที่อนุญาตให้นำเข้าแล้ว ผู้นำเข้าไม่มารับใบอนุญาตภายในกำหนดหกสิบวัน นับแต่วันที่นายทะเบียนสั่งอนุญาตหรือมิได้ส่งกลับออกนอกราชอาณาจักรซึ่งอาวุธปืนหรือเครื่องกระสุนปืน หรือเมื่อได้รับอนุญาตให้นำเข้าซึ่งอาวุธปืนหรือเครื่องกระสุนปืนแล้วไม่มารับอาวุธปืนหรือเครื่องกระสุนปืนนั้นไปจากพนักงานศุลกากรจนพ้นกำหนดอายุใบอนุญาตหรือผู้นำเข้าซึ่งได้เดินทางผ่านหรือจะอยู่ในราชอาณาจักรชั่วคราวไม่รับคืนอาวุธปืนไปเมื่อออกนอกราชอาณาจักร ให้อาวุธปืนหรือเครื่องกระสุนปืนนั้นตกเป็นของแผ่นดิน

6. อาวุธปืนและเครื่องกระสุนปืนที่นายทะเบียนไม่อนุญาตให้นำเข้า กรมศุลกากรจะสั่งให้ผู้นำของเข้าส่งกลับออกไปภายในกำหนด 30 วัน นับแต่วันที่ผู้นำของเข้าได้รับคำสั่ง หรือถือว่าทราบคำสั่งแล้ว ผู้นำของเข้าจะต้องมาปฏิบัติพิธีการศุลกากรว่าด้วยการส่งของออกตามระเบียบ ถ้าผู้นำของเช้าไม่มาปฏิบัติพิธีการ ภายในกำหนดดังกล่าวให้ถือว่าอาวุธปืนและเครื่องกระสุนปืนนั้นตกเป็นของตกค้าง  
  
หมายเหตุ  
\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

\*\* การดำเนินการของเจ้าหน้าที่จะดำเนินการตามลำดับการยื่นคำร้อง

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: เฉพาะช่องทางติดต่อ)  ที่อยู่ไปรษณีย์ทางอิเล็กทรอนิกส์ *(อีเมล์)*  ช่องทางหลัก : cform@customs.go.th  สำนักงานศุลกากรภาคที่ 1 : 72000000@customs.go.th  สำนักงานศุลกากรภาคที่ 2 : 73000000@customs.go.th  สำนักงานศุลกากรภาคที่ 3 : 74000000@customs.go.th  สำนักงานศุลกากรภาคที่ 4 : 75000000@customs.go.th  สำนักงานศุลกากรภาคที่ 5 : 75160000@customs.go.th | ***ระยะเวลาเปิดให้บริการ*** *เปิดให้บริการตลอด 24 ชั่วโมง* |
| **สถานที่ให้บริการ**  (หมายเหตุ: -)  กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: (ถ้านอกเวลาราชการหรือวันหยุดราชการให้เก็บค่าล่วงเวลา และ/หรือ ค่าเปิดทำการพิเศษ (Knock Door) ตามที่กำหนดในกฎกระทรวงกำหนดค่าธรรมเนียมและยกเว้นค่าธรรมเนียมตามกฎหมายว่าด้วยศุลกากร พ.ศ. 2560 ))  สำนักงานศุลกากร หรือด่านศุลกากรที่ให้บริการ/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 40 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  ผู้นำของเข้าหรือตัวแทน ส่งข้อมูลใบขนสินค้าขาเข้ามาในระบบคอมพิวเตอร์ของศุลกากร ระบบจะรับและตรวจสอบข้อมูลเมื่อข้อมูลถูกต้องระบบจะแจ้ง และตอบกลับเลขที่ใบขนสินค้าขาเข้า  (หมายเหตุ: (ระยะเวลาในการรับส่งข้อมูลจากผู้นำของเข้าทางอิเล็กทรอนิกส์นับจากระยะเวลาที่ข้อมูลใบขนสินค้าเข้าสู่ระบบผ่านการประมวล และส่งออกจาก Gateway ทั้งนี้ จำนวนรายการสินค้าในใบขนสินค้าฉบับหนึ่งๆต้องไม่เกิน 20 รายการและข้อมูลที่ส่งเข้าในระบบถูกต้องครบถ้วน)) | 5 นาที | จุดรับคำขอของกรมศุลกากร |
| 2) | **การตรวจสอบเอกสาร**  ผู้นำของเข้าหรือตัวแทน ชำระค่าภาษีอากร ณ หน่วยการเงินของศุลกากรได้ทุกแห่ง  (หมายเหตุ: (สามารถชำระผ่านธนาคารทางอิเล็กทรอนิกส์)) | 5 นาที | จุดรับคำขอของกรมศุลกากร |
| 3) | **การตรวจสอบเอกสาร**  ผู้นำของเข้าหรือตัวแทนแสดงเอกสารใบอนุญาตนำเข้าอาวุธปืนฯ (แบบ ป 2) และเอกสารอื่นๆที่เกี่ยวข้อง เจ้าหน้าที่หน่วยงานพิธีการจะตรวจสอบข้อมูลในระบบคอมพิวเตอร์พร้อมทั้งตรวจสอบเอกสารที่เกี่ยวข้อง  (หมายเหตุ: -) | 10 นาที | จุดรับคำขอของกรมศุลกากร |
| 4) | **การพิจารณา**  เจ้าหน้าที่ศุลกากรผู้รับผิดชอบได้ตรวจสอบอาวุธปืนและเครื่องกระสุนปืนกับใบอนุญาตให้สั่งหรือนำเข้าอาวุธปืนฯ (แบบ ป 2) ท่อน 2 ถูกต้องแล้ว ให้สลักอนุญาตให้ขนขึ้นบกหลังใบอนุญาตให้สั่งหรือนำเข้าให้อาวุธปืนฯ (แบบ ป 2) ท่อน 3 แล้วคืน ให้ผู้ถือใบอนุญาตนำอาวุธปืนออกไปจากอารักขาของศุลกากร  (หมายเหตุ: -) | 20 นาที | จุดรับคำขอของกรมศุลกากร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เจ้าพนักงานศุลกากรจะถ่ายสำเนาเอกสารจากเอกสารฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าพนักงานศุลกากรเท่านั้น) | กรมการปกครอง |
| 2) | **หนังสือเดินทาง**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เจ้าพนักงานศุลกากรจะถ่ายสำเนาเอกสารจากเอกสารฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าพนักงานศุลกากรเท่านั้น) | - |
| 3) | **ใบรับฝากของ (Receipt for Merchandise or baggage Retained in Customs Custody) แบบ 466 สีเขียว**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมศุลกากร |
| 4) | **ใบอนุญาตให้สั่ง หรือนำเข้า ซึ่งอาวุธปืน เครื่องกระสุนปืน (แบบ ป.2 ท่อน 2 และท่อน 3)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมการปกครอง |
| 5) | **หนังสือมอบอำนาจให้ผู้อื่นกระทำการแทน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |
| 6) | **บัตรประจำตัวประชาชนผู้รับมอบอำนาจ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เจ้าพนักงานศุลกากรจะถ่ายสำเนาเอกสารจากเอกสารฉบับจริงของผู้รับมอบอำนาจ โดยผู้ยื่น(ผู้รับมอบ)คำขอต้องรับรองสำเนาโดยการเซ็นชื่อต่อหน้าเจ้าพนักงานศุลกากรเท่านั้น) | กรมการปกครอง |
| 7) | **บัตรประจำตัวประชาชนผู้มอบอำนาจ**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (ผู้มอบอำนาจยังต้องใช้สำเนาบัตรประจำตัวประชาชนเซ็นชื่อรับรองสำเนาถูกต้องแนบมาพร้อมกับหนังสือมอบอำนาจ) | กรมการปกครอง |
| 8) | **หนังสือรับรองการจดทะเบียนนิติบุคคล**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เจ้าพนักงานศุลกากรจะถ่ายสำเนาเอกสารจากเอกสารฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าพนักงานศุลกากรเท่านั้น) | กรมพัฒนาธุรกิจการค้า |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* | | |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มคุ้มครองและส่งเสริมจริยธรรม กรมศุลกากร  (หมายเหตุ: (- ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ  - โทรศัพท์สายด่วนศุลกากร 1332 ในวันและเวลาราชการ - โทรสาร หมายเลข 0 2667 6919 - ไปรษณีย์ โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110 - จดหมายอิเล็กทรอนิกส์ (e-mail) ที่ ctc@customs.go.th)) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 3) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* | |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 01/03/2563